સાધ્વી દિવ્યપ્રભાએ લંડનની જગવિખ્યાત ઓક્સફર્ડ યુનિવર્સિટીમાંથી એન્જિનિયરીંગની પદવી મેળવી અને એક અમેરિકન બેન્કમાં ઊંચા પગારની નોકરી મેળવી હતી. પરિવાર પહેલેથી જ સમૃદ્ધ હતો. તેમાં લૂસીની સમૃદ્ધિ જોડાઈ ગઈ, પરંતુ આ સમૃદ્ધિ છતાં પણ લૂસીના મનને શાંતિ મળી રહી ન હતી. મારા જીવવાનો ઉદ્દેશ્ય શો ? આ પ્રશ્ર્ન સતત તેમના મનમાં રમતો હતો. તે દિવસોમાં તેમની મુલાકાત વિશ્ર્વાત્મા બાવરા મહારાજ સાથે થઈ. તેમની સાથે થયેલા સત્સંગથી લૂસી સ્વામીજીના આશ્રમમાં આવવા લાગી. ૨૦ વર્ષ પહેલાં સ્વામીજીએ તેમને દીક્ષા આપી અને લૂસી દિવ્યપ્રભા બની ગયાં. હરિદ્વારમાં સ્વામીજીના આશ્રમમાં સંસ્કૃત શીખ્યા બાદ તે ૨૦૦૩માં સંસ્કૃતના વિશેષ અધ્યયન માટે કાશી પહોંચ્યાં.